Mõne aasta eest jõudis kuuldus looduse rüppe vajunud sõjaväelinnakust Riigimetsa Majandamise Keskuse noorte ametnikeni. Kagu-Eesti piirkonna loodusvaht Toomas Valk ja külastusjuht Tiia Ilmet tulid mõttele taastada selle mälestus matkarajana. Hakati koguma andmeid - suusõnalisi, kirjalikke, fotosid. See leidis vastukaja elanike lähimas ja kaugemas ringis. Seejärel tuli üles leida rajatiste asukohad, raadata teerajad ja vaateveerud,  taastada paisjärv, tähistada rada teeviitadega ja teabetahvlitega. Materiaalset abi andis RMK metsaülem Rein Rosenberg ja Andres Sepp.